REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/95-22

02. avgust 2022. godine

B e o g r a d

ZAPISNIK

SA DRUGE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 2. AVGUSTA 2022. GODINE

 Sednica je počela u 23,52 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

 Sednici su prisustvovali članovi Odbora: Sandra Božić, Veroljub Matić, Uglješa Mrdić, Aleksandar Marković, Aleksandar Mirković, Đorđe Komlenski, Ana Miljanić, Dunja Simonović Bratić, Violeta Filip, Janko Veselinović, Vojislav Mihailović, Miroslav Aleksić, Dragana Rakić, Sanja Marić, Života Starčević i Boško Obradović.

 Sednici je prisustvovao zamenik člana Odbora: Radmila Vasić, zamenik Boška Obradovića i Stefan Jovanović, zamenik Miroslava Aleksića.

 Predsednik Odbora je ukazao da je sednicu sazvao imajući u vidu da je Ana Brnabić podnela ostavku na funkciju narodnog poslanika, kao i zbog potrebe da Odbor donese ovlašćenje predsedniku Odbora za donošenje nespornih rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

Na predlog predsednika, Odbor je jednoglasno, u celini utvrdio sledeći:

D n e v n i r e d:

1. Razmatranje ostavke koju je na funkciju narodnog poslanika podnela Ana Brnabić (akt 01-118-1349/22);

2. Davanje ovlašćenja predsedniku Odbora za donošenje rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

 **Prva tačka dnevnog reda:** Razmatranje ostavke koju je na funkciju narodnnog poslanika podnela Ana Brnabić (akt 01-118-1349/22)

Predsednik je konstatovao da je Ana Brnabić podnela ostavku na funkciju narodnog poslanika, kao i da je ostavka overena u skladu sa Zakonom o izboru narodnih poslanika i overena kod nadležnog organa i istog dana predata na pisarnicu.

 Predsednik Odbora je predložio da se Narodnoj skupštini podnese izveštaj o nastupanju slučaja iz člana 131. stav 1. tačka 6. Zakona o izboru narodnih poslanika u kome se navodi ostavka kao jedan od razloga za prestanak mandata narodnom poslaniku, s predlogom da Narodna skupština konstatuje prestanak mandata imenovanom narodnom poslaniku.

 Predsednik Odbora je predložio da u izveštaju bude određen predsednik Odbora za izvestioca na sednici Narodne skupštine.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Ane Brnabić, izabrane sa Izborne liste ''ALEKSANDAR VUČIĆ - ZAJEDNO MOŽEMO SVE'' nastupio slučaj iz člana 131. stav 2. tačka 6. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine, te predlaže da Narodna skupština u smislu člana 133. istog zakona, konstatuje da je imenovanoj prestao mandat narodnog poslanika.

Imenovanoj mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika.

Popunjavanje upražnjenog poslaničkog mesta, izvršiće se dodeljivanjem mandata drugom kandidatu u skladu sa članom 135. Zakona o izboru narodnog poslanika.

Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda:** Davanje ovlašćenja predsedniku Odbora za donošenje rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

U vezi sa ovom tačkom, predsednik je obavestio prisutne da je praksa da Odbor na početku saziva daje ovlašćenje predsedniku Odbora za donošenje nespornih rešenja o ostvarivanju statusno-materijalnih prava narodnih poslanika. Reč je o pravima koja proističu iz zakona i odluka Odbora (pravo na stalni rad, na naknadu zbog obavljanja samostalne delatnosti, na razliku između zarade koju ostvaruje u radnom odnosu i poslaničke plate i drugo). Ovo ovlašćenje odnosi se i na donošenje rešenja o platama funkcionera koje bira ili imenuje Narodna skupština (članovi Saveta DRI, članovi Republičke komisije za javne nabavke, Zaštitinik građana i drugi), s obzirom na to da se tim pojedinačnim aktima neposredno primenjuje zakon, jer su i osnovica za obračun plata i koeficijenti utvrđeni zakonom.

Ovlašćenjem predsednika Odbora za donošenje nespornih rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština učinio bi se efikasnijim postupak ostvarivanja predmetnih prava.

Diskusije nije bilo.

Odbor je jednoglasno glasao za davanje ovlašćenja predsedniku Odbora za donošenje rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

 \*\*\*

Sednica je završena u 23,59 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Milenko Jovanov

D**ruga tačka dnevnog reda:** Davanje ovlašćenja predsedniku Odbora za donošenje rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

U vezi sa ovom tačkom, predsednik je obavestio prisutne da je praksa da Odbor na početku saziva daje ovlašćenje predsedniku Odbora za donošenje nespornih rešenja o ostvarivanju statusno-materijalnih prava narodnih poslanika. Reč je o pravima koja proističu iz zakona i odluka Odbora (pravo na stalni rad, na na naknadu zbog obavljanja samostalne delatnosti, na razliku između zarade koju ostvaruje u radnom odnosu i poslaničke plate i drugo). Ovo ovlašćenje odnosi se i na donošenje rešenja o platama funkcionera koje bira ili imenuje Narodna skupština (članovi Saveta DRI, članovi Republičke komisije za javne nabavke, Zaštitinik građana i drugi), s obzirom na to da se tim pojedinačnim aktima neposredno primenjuje zakon, jer su i osnovica za obračun plata i koeficijenti utvrđeni zakonom.

Ovlašćenjem predsednika Odbora za donošenje nespornih rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština učinio bi se efikasnijim postupak ostvarivanja predmetnih prava.

Diskusije nije bilo.

Odbor je jednoglasno glasao za davanje ovlašćenja predsedniku Odbora.

 \*\*\*

Sednica je završena u 14,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović